Prezentatoarea TV a împărtășit cu urmăritorii săi de pe online dorința de a-și schimba stilul de viață, dovedind că este mai hotărâtă ca niciodată să își îmbunătățească alimentația.
Gabriela Cristea a luat decizia de a face curățenie generală în frigider, curățenie prin care să se motiveze să mănânce din ce în ce mai sănătos, renunțând la o serie de alimente care nu fac bine nimănui.
Iată ce a transmis vedeta și ce alimente își va cumpăra de acum înainte!
Gabriela Cristea, schimbări majore în alimentație
Prezentatoarea TV nu doar că renunță la alimentele care îi fac rău, ci începe să ia în calcul achiziționarea unor alimente care să îi aducă un aport important de proteine, fibre și carbohidrați în cantități echilibrate.
Schimbarea majoră a stilului de viață vine în contextul în care vedeta a simțit nevoia să consume din ce în ce mai multe alimente sănătoase, dar și din dorința de a renunța la alimentele care îi fac rău.
„Dacă vreți să vă schimbați stilul de viață, dacă vorbim pe partea de alimentație, primul lucru pe care îl puteți face este să aruncați alimentele care v-ar putea tenta, să le dați sau să le ascundeți și să veniți să vă umpleți frigiderul doar cu alimentele pe care vreți să le consumați, alimentele bune sau cele care ar trebui să stea la noi în frigider”, a povestit în primă fază Gabriela Cristea, potrivit cancan.ro.
Imediat a și trecut la treabă, povestindu-le urmăritorilor săi ce va cumpăra de acum înainte pentru ca alimentația ei să fie una cât se poate de echilibrată și sănătoasă.
„Încep cu ouăle. Ouăle, după părerea mea, ar trebui să stea în frigider, un aport foarte mare de proteine. Proteina nu îngrașă. Dacă mâncați doar proteină, aveți șansă să și slăbiți, dar e mai complicat. Evident că avem nevoie și de un aport de fibre, carbohidrați, uneori ne-ar trebui și puțină grăsime.
Un alt produs pe care ar trebui să îl aveți în frigider este kefirul, care este și foarte bun la gust și ajută la digestie. Foarte important să avem și carne în frigider pentru că atunci când schimbăm stilul de viață, trebuie să avem carnea potrivită.
Ceafa de porc rămâne doar pentru weekend și atunci de degustat. În timpul săptămânii preferăm carnea de pui, pește sau carne de vițel. Cumpărați mai puțin, aruncați mai puțin”, a menționat Gabriela pentru fanii ei.
Totuși, aceste schimbări nu vin din dorința de a slăbi neapărat, prezentatoarea TV spunând în urmă cu ceva timp că nu mai poate ține diete și că, din cauza tratamentelor hormonale pe care le-a luat pentru a deveni mamă.
Se pare că dorința de a face aceste schimbări vine tocmai din punctul de vedere al sănătății, Gabriela punând acest aspect pe primul plan.
Doliu în lumea filmului! Actorul Costel Constantin a murit. Care a fost ultima piesă de teatru în care a jucat celebrul ... Andreea Bălan, despre provocările din relația cu Victor Cornea: „Un artist se întoarce acasă după concerte, el nu”...